Návrh

VYHLÁŠKA
Dopravného úradu

z ...2027,
ktorou sa ustanovujú náležitosti žiadosti o vydanie a o zmenu osvedčenia o kvalifikácii výcvikového zariadenia na simuláciu letu
Dopravný úrad podľa § 176 ods. 2 písm. a) štvrtého bodu zákona č. ..../2026 Z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy Slovenskej republiky ustanovuje: 

§ 1

Žiadosť o vydanie alebo o zmenu osvedčenia o kvalifikácii výcvikového zariadenia na simuláciu letu obsahuje
a) [bookmark: _GoBack]údaje o žiadateľovi v rozsahu podľa § 168 ods. 1 zákona,
b) druh hodnotenia,
c) označenie výcvikového zariadenia na simuláciu letu,
d) platnosť osvedčenia o kvalifikácii výcvikového zariadenia na simuláciu letu, ak je použiteľné,
e) názov výrobcu výcvikového zariadenia na simuláciu letu,
f) vizuálny systém výcvikového zariadenia na simuláciu letu, označenie typu a názov výrobcu, ak je použiteľné,
g) pravdepodobný dátum hodnotenia,
h) číslo osvedčenia výcvikového zariadenia na simuláciu letu alebo osvedčenia leteckého prevádzkovateľa,
i) umiestnenie výcvikového zariadenia na simuláciu letu,
j) typ výcvikového zariadenia na simuláciu letu, typ alebo trieda lietadla, požadovaná úroveň spôsobilosti,
k) výsledky QTG vo forme súboru testovania a výsledkov, 
l) informácie o posúdení výcvikového zariadenia na simuláciu letu hodnotiacim tímom, 
m) dátum a miesto vyhotovenia žiadosti.


§ 2

Táto vyhláška nadobúda účinnosť 1. apríla 2027.

